tomron87/hebrew-wikipedia-sentences-corpus huggingface dataset:
במחזור השלישי של עונת 2019/20, הבקיע הינטרזיר את שערו הראשון בהמבורג, שהיה שער ניצחון נגד קבוצתו הקודמת בוכום, במשחק שהסתיים בתוצאה 0–1.
הינטרזיר ערך את הופעת הבכורה שלו במדי נבחרת אוסטריה ב-נובמבר 2013, בניצחון 0–1 מול ארצות הברית.
הוא נכלל על סגל הנבחרת האוסטרית לטורניר הגמר של יורו 2016, בו כשלו האוסטרים להעפיל משלב הבתים.
לוקאס פרנסואה ברנאר הרננדס הוא כדורגלן צרפתי המשחק בעמדות הבלם והמגן השמאלי בקבוצת פריז סן-ז'רמן מליגת העל הצרפתית ובנבחרת צרפת.
הרננדס נולד במרסיי שבצרפת, כאשר אביו שיחק באולימפיק מרסיי.
בגיל צעיר עבר עם משפחתו לספרד.
בשנת 2007 החל לשחק במחלקת הנוער של אתלטיקו מדריד.
ב-3 בדצמבר 2014 ערך את הופעת הבכורה שלו בקבוצה הבוגרת של המועדון, כששיחק 90 דקות בניצחון 0–3 על ל'הוספיטלט במסגרת גביע המלך הספרדי.
ב-21 בדצמבר ערך את הופעת הבכורה שלו בליגת העל הספרדית, כשנכנס כמחליף בדקה ה-88 בניצחון 1–4 על אתלטיק בילבאו במסגרת המחזור ה-16. זו הייתה הופעת הליגה היחידה שלו בעונת .
בעונת ערך עשר הופעות ליגה.
הוא לקח חלק גם בליגת האלופות 2015/16, עם הופעה אחת בשלב שמינית הגמר מול פ.ס.וו.
איינדהובן, שתי הופעות בשלב רבע הגמר מול ברצלונה וכניסה כמחליף בדקה ה-109 במקומו של פיליפה לואיס בהפסד לריאל מדריד בגמר בדו-קרב בעיטות עונשין.
במרץ 2019 חתם בבאיירן מינכן לחמש עונות בעבור 80 מיליון דולר.
ההעברה הזאת היא ההעברה הגדולה ביותר בתולדות הבונדסליגה ובתולדות באיירן מינכן.
ב-9 ביולי 2023 חתם בפריז סן-ז'רמן מליגת העל הצרפתית לארבע עונות.
במרץ 2018 זומן הרננדס לנבחרת צרפת על ידי המאמן דידייה דשאן, לקראת צמד משחקי הידידות מול קולומביה ורוסיה.
הרננדס נכלל בסגל הנבחרת למונדיאל 2018, וערך את הופעת הבכורה שלו בטורניר ב-16 ביוני, כששיחק 90 דקות בניצחון 1–2 נגד נבחרת אוסטרליה.
הוא השתתף בכל משחקי הנבחרת בטורניר, כאשר בשישה מתוכם שיחק את כל הדקות, כולל בגמר מונדיאל 2018, בה ניצחה צרפת את נבחרת קרואטיה בתוצאה 2–4.
אביו הוא כדורגלן העבר ז'אן-פרנסואה הרננדס, ששיחק בין היתר באתלטיקו מדריד, ואחיו הוא הכדורגלן תיאו הרננדס.
ב 13 באוקטובר 2021 הורה בית המשפט במדריד על עונש מאסר של שנה אחת להרננדס, וזאת עקב הפרת צו הרחקה שקיבל ב-2017, בגין אירוע אלימות נגד בת זוגו.
ב-27 באותו חודש התקבל ערעורו של השחקן, והמאסר הומר לעל תנאי.
לוקאס הדג'ס הוא שחקן קולנוע ותיאטרון אמריקאי.
הדג'ס היה מועמד לפרס אוסקר לשחקן המשנה הטוב ביותר לשנת 2016 על תפקידו בסרט "מנצ'סטר ליד הים" ומועמד פרס גלובוס הזהב לשחקן הטוב ביותר לשנת 2018 על תפקידו בסרט "ילד מחוק".
הדג'ס נולד בשכונת ברוקלין הייטס שברובע ברוקלין, ניו יורק.
בנם של המשוררת והשחקנית סוזן ברוס (לבית טיטמן) והבמאי והתסריטאי פיטר הדג'ס.
סבו מצד אביו, הכומר רוברט בוידן הדג'ס, היה שר בכנסייה האפיסקופלית.
סבו מצד אמו היה סגן נשיא לשעבר של רשת הטלוויזיה HBO בניו יורק, וסבתו מצד אמו, נרקיסה טיטמן, היא במאית תיאטרון ומרצה לשעבר.
יש לו אח מבוגר ממנו, סיימון, שעובד בקרן השקעות פרטית בניו יורק.
הוא גדל בשכונות המגורים ברוקלין הייטס ובקובל היל, וביקר לעיתים קרובות בסט הצילומים של אביו.
כילד, הדג'ס ערך את הופעת הבכורה שלו כניצב בסרטו של אביו "העולם על פי דן" (2007).
הדג'ס למד בבית הספר הפרטי לאמנויות סנט אן, ובשנת 2015 החל ללמוד תיאטרון בבית הספר לאמנויות של אוניברסיטת המדינה של קרוליינה הצפונית אך פרש ממנה לאחר שנה.
לאחר מכן, השלים הדג'ס את לימודי התואר ראשון בתיאטרון באוניברסיטת נורת'ווסטרן.
הדג'ס החל את הקריירה שלו כשחקן בתפקידים מינוריים בסרטים "העולם על פי דן", "ארתור ניומן", "יום הפועלים" ובסרטיו של וס אנדרסון "ממלכת אור הירח" ו"מלון גרנד בודפשט".
התגלה לראשונה בשנת 2013 בסרטו של טרי גיליאם "תאוריית האפס" בתפקיד הנער בוב.
בשנת 2016 הדג'ס זכה לפרוץ לתודעה העולמית בזכות תפקיד משנה משכנע אותו ביצע בדרמה המוערכת "מנצ'סטר ליד הים" של קנת' לונרגן.
בסרט גילם הדג'ס את הנער הסורר פטריק צ'נדלר שמתמודד עם מות אביו, וזכה לשבחים רבים מצד מבקרי הקולנוע.
הדג'ס הועמד על משחקו בסרט לפרס אוסקר לשחקן המשנה הטוב ביותר.
בשנת 2017 ביצע את הופעת הבכורה שלו בתיאטרון אוף ברודוויי במחזה "Yen" שכתבה ג'ורדן אנה.
בשנת 2018 שיחק בדמותו של דניאל ריד במחזה של תיאטרון ברודוויי "The Waverly Gallery" שכתב קנת' לונרגן.
ההפקה עלתה בבכורה ב-25 באוקטובר 2018 ורצה במשך 109 הופעות עד 27 בינואר 2019.
בחודש מרץ 2023 פורסם כי הדג'ס צפוי לככב בעיבוד בימתי של הסרט "הר ברוקבק" בוסט אנד בלונדון לצד השחקן האמריקאי מייק פייסט.
בשנת 2018 החל לצאת עם השחקנית הקנדית טיילור ראסל; אמנם השניים נפרדו לאחר שנה.
מאוחר יותר הוא דיבר על היותו בן-ברית לקהילת הלהטב"ק ואמר כי הוא רואה את המיניות שלו כ"חוויה פלואידית".
+שנהסרטתפקידהערות2007החיים על פי דןבן זוג של לילי2012ממלכת אור הירחרדפורד2013ארתור ניומןקווין הייברייום הפועלים (אנ')ריצ'רדתאוריית האפסבוב2014מלון גרנד בודפשטמפעיל משאבהלהרוג את השליח (אנ')איאן ווב2016אנסטסיה (אנ')גרגמנצ'סטר ליד היםפטריק צ'נדלרמועמד פרס אוסקר לשחקן המשנה הטוב ביותר (2016)
מועמד פרס גילדת שחקני המסך לשחקן המשנה הטוב ביותר (אנ') (2016)
מועמד פרס אינדפנדנט ספיריט לשחקן המשנה הטוב ביותר (2016)2017ליידי בירדדני אונילשלושה שלטים מחוץ לאבינג, מיזורירובי הייז2018ילד מחוקג'ארד אימונסבן חזר הביתהבן בארנסשנות התשעיםאיאן2019ילד דבשאוטיס לורטגליםלוק2020יציאה צרפתיתמלקולם פרייסהכל דיבוריםטיילר יוז2025סורי, בייבי (אנ')גאוויןTBAShirley
+שנהסדרהתפקידהערות2015הסטירה (אנ')ריצ'י ג'ואנאו5 פרקים2020סרט ביתי: הנסיכה הקסומהווסטליפרק: "Chapter Six: The Fire Swamp"2021The Premiseג'סי ווילרפרק: "The Ballad of Jesse Wheeler"
לוקאס דה סוזה גונזאלבס (פורטוגזית: Lucas de Souza Gonçalves; נולד ב-13 ביוני 1991), ידוע בשם לוקאס גאוצ'ו, הוא כדורגלן ברזילאי המשחק בעמדת חלוץ בקבוצת סנלוקינו הספרדית.
לוקאס החל את הקריירה בקבוצות הילדים של סאו פאולו.
ב-25 בספטמבר 2010, ערך את הופעת הבכורה שלו עבור סאו פאולו, במשחק ליגה מול גויאש, שהסתיים בתבוסה ביתית 0–3. את שערו הראשון בקריירה, כבש ב-14 בנובמבר 2010, במשחק במסגרת המחזור ה-35 של ליגת העל הברזילאית, בו סיימה סאו פאולו בתיקו 1-1 מול ואסקו דה גאמה.
ב-24 בפברואר 2011, הוא הושאל לשלושה חודשים לקבוצת סאו ברנרדו.
ביוני 2011, הצטרף לקבוצת פורטוגזה.
אחרי חצי שנה בלבד, לאחר ששותף ב-8 משחקי ליגה בהם כבש שער אחד בלבד, חוזהו הותר ולוקאס שוחרר מקבוצתו.
לוקאס חתם בקבוצת הלה ליגה הספרדית אספניול ב-2012, אמנם לא שותף בה באף משחק רשמי.
אחרי ששוחרר מאספניול, חזר לברזיל וחתם בקבוצת סאו ז'וזה-RS.
לאחר 15 משחקי ליגה עבר לשחק בתאילנד, לאחר שחתם בקבוצת BEC טרו ססנה.
ב-14 באוגוסט 2013, כבש את שערו הראשון בתאילנד, במשחק הבכורה בקבוצתו החדשה, בניצחון 0–5 מול טוט.
אחרי התקופה בתאילנד, לוקאס עבר לשחק בווייטנאם במדי קבוצת הייפונג, כאשר את עונת 2014–2015 סיים בליגה בעומאן, שעה ששיחק בקבוצת אל שבאב.
בעונת 2015–2016, לוקאס חזר לשחק באירופה, כאשר שיחק במדי ז'לגיריס וילנה הליטאית, במדיה כבש 2 שערי ליגה ב-13 הופעות.
ב-2016, חתם לתקופה קצרה בליגת המשנה ביפן, כששיחק משחק ליגה אחד בלבד עבור קבוצת ת'ספקוסצו גונמה.
את 2017, התחיל שוב בעומאן, במדי אל שבאב קבוצתו לשעבר, לפני שחתם בישראל במדי בני סכנין.
ב-10 בינואר 2018 חתם בחורחה וילסטרמן הבוליביאנית.
ביולי 2019 הושאל לאופראריו מהליגה הברזילאית השנייה.
ב-30 באוגוסט 2019 חתם בקאדסיה מכווית.
לוקאס גאוצ'ו שיחק בנבחרת ברזיל לגילאי 18,19,20.
לוקאס סטיבן גראביל הוא שחקן וזמר-יוצר אמריקאי, אשר מוכר בעיקר בשל תפקידו בתור ראיין אוונס בסדרת סרטי "היי סקול מיוזיקל", ולאחר מכן בזכות הופעתו בתור טובי קניש בסדרה "הוחלפו בלידתן" ברשת Freeform.
גראביל נולד בספרינגפילד, מיזורי ב-23 בנובמבר 1984, בנם של ג'ין (לבית הרמן) וסטיבן גראביל.
במהלך לימודי התיכון, גראביל ניגן בתופים עבור כנסייה מקומית והקים קבוצת שירה א-קפלה לגברים בשם "No Treble".
בשנת 2004 שיחק גראביל לראשונה בסרט המקורי של ערוץ דיסני "Halloweentown High" לצד שחקנים כמו פין ויטרוק ודבי ריינולדס.
בשנת 2006 הוא גילם את ראיין אוונס בסרט המוזיקלי זוכה פרס אמי "היי סקול מיוזיקל" ובשני סרטי ההמשך.
בשנת 2010 קיבל תפקיד דיבוב קבוע בסדרת האנימציה "איש משפחה".
משנת 2011 שיחק בתפקיד ראשי את טובי בסדרת הדרמה "הוחלפו בלידתן".
בשנת 2018 השתתף בסרט "נשים קטנות"; המהווה עיבוד מודרני לרומן באותו שם מאת לואיזה מיי אלקוט.
שנהסרטתפקידהערות2005Dogg's Hamlet, Cahoot's Macbethצ'ארלי / גרטרוד / אופליה2007Alice Upside Downלסטר מק'ינלי2008At Jesus' SideיריחודיבובLock and Roll Foreverדוניהיי סקול מיוזיקל 3ריאן אוונסטרמפ לקולג'סקוטרהרפתקאותיו של ילד האוכלעזרא צ'ייסמילקדני ניקולטה2010The Dancing Ninjaניקיוירג'יניהג'ונס2012I Kissed a Vampireדילן נייט2014Dragon Nest: Warriors' Dawnגרנטדיבוב2018נשים קטנותתיאודור "לורי" לורנס
לוקאס ג'ייד זומן הוא שחקן אמריקאי-יהודי.
הוא שיחק את מילו בסרט האימה "רוח זדונית 2", את ג'יימי פילדס ב"נשות המאה ה-20" ואת גילברט בליית' ב"אן עם הצמות".
זומן נולד בשכונת רוג'רס פארק בשיקגו.
אימו יהודייה, והוא התחנך בבית ספר עברי.
זומן התגלה לראשונה על ידי סוכן כאשר נבחן לליהוק לתוכנית "Paskal Rudnicke" של דיסני.
תפקידו הראשון במשחק היה במחזמר "אוליבר".
התפקיד הגדול הראשון של זומן היה בסרט "רוח זדונית 2", בו שיחק את מילו.
לאחר מכן שיחק את ג'יימי פילדס ב"נשות המאה ה-20".
תפקידו המשמעותי הראשון היה בתור גילברט בליית' בסדרה "אן עם הצמות" של נטפליקס.
ב-2018 השתתף בסרט הפנטזיה הרומנטית "יום אחרי יום" שבו קיבל תפקיד קטן, הוא שיחק בסרט לצד אנגורי רייס.
+שנהסרטתפקידהערות2015רוח זדונית 2מילו2016Thrill Rideהנרי פרינשות המאה ה-20 (אנ')ג'יימי פילדס2018יום אחרי יוםניית'ן2020To the Starsג'ף אווינגסDr.
+שנהסדרהתפקידהערות2015סנס8פרחחפרק: "Death Doesn't Let You Say Goodbye"2016כבאי שיקגולוקאס היקס2 פרקים2017–2019אן עם הצמותגילברט בליית'תפקיד ראשי (3 עונות); 25 פרקים
לוקאס בראיינט הוא שחקן קנדי-אמריקאי המוכר בעיקר בזכות גילום הדמות ניית'ן וורנוס בסדרת הטלוויזיה "הייבן".
בראיינט נולד בעיירה אלמירה שבאונטריו להורים בעלי אזרחות אמריקאית ממוצא פיני.
יש לו אזרחות כפולה קנדית-אמריקאית.
בראיינט נישא לשחקנית האוסטרלית קרסטי הינצ'קליף.
המשפחה מתגוררת בסנטה מוניקה, קליפורניה מאז 2010.
שם הסדרה שם הדמות שנה / שנים הכי גאים שיש טאקר 2005Sex, Love & Secrets מיילו ונדרביר 2005 M.V.P.
גייב מקול 2008 הייבן ניית'ן וורנוס 2010–2015CSI שון מקהנרי 2013היפה והחיה פול דייוויס 2013 Shoot the Messenger סיימון אולנסקי 2016Private Eyesסמל אליס2019-2018סוכני S.H.I.E.L.D.
שם הסרט שם הדמות שנהPlaying Houseקלווין פאדי2006Perfect Planשון / קינן בלייק2010
שם הסרט שם הדמות שנה לא תשכח קייל 2012 The Girl King הרוזן יוהאן אוקסנשרנה 20157 Days to Vegasצ'אקי2019
לוקאס ואן פאלקנבורך או לוקאס ואן פאלקיה, האב (בהולנדית: Lucas van Valckenborch; בערך 1535 – 2 בפברואר 1597 בפרנקפורט, שבגרמניה) היה צייר פלמי, הידוע בעיקר בנופיו.
הוא גם תרם לציור דיוקנאות, וסצנות אלגוריות ושוק.
צייר החצר של הארכידוכוס מתיאס, מושל הולנד הספרדית בבריסל.
היגר לאוסטריה ואז לגרמניה, שם הצטרף לבני משפחת האמנים המורחבת שלו שעברו לשם מסיבות דתיות.
לוקאס ואן פאלקנבורך נולד בלובן לאחת ממשפחות האמנים הפלמיים הבולטים.
המשפחה פעלה במשך שלושה דורות, 14 אמנים ידועים ממשפחה זו, מהם אחיו הבכור מרטן האב ובנו האחרון, פרדריק ואן פלאקנבורך וגיליס ואן פלאקנבורך, היו הדמויות החשובות ביותר.
ב-26 באוגוסט 1560 הוא תועד כשנכנס לגילדת הציירים במכלן.
מכלן הייתה ידועה באותה תקופה כמרכז לציורי שמן ומים ובעיקר לציור נוף.
הסביבה האמנותית של מכלן הייתה מכרעת בהתפתחות האמן.
לוקאס ואן פאלקנבורך למד במכלן את אמנות ציור צבעי המים.
כאן התוודע גם לציירים הבולטים פיטר ברויגל האב (1528-1569) והנס בול (1534-1593), ששניהם מילאו תפקיד חשוב בהתפתחות ציור הנוף בארצות השפלה.
הביוגרף מהמאה ה-17 קרל ואן מנדר דיווח כי לוקאס ואן פאלקנבורבך למד לצייר נופים במכלן.
בתחילתו של המאבק האיקונוקלסטי בשנת 1566 עזב לוקאס ואן פאלקנבורך את אנטוורפן עם אחיו מרטן ואן פאלקנבורך, ככל הנראה מסיבות דתיות.
סדרה של תמונות טופוגרפיות, כולל נוף מצויר של ליאז' משנת 1567, מוכיחות כי ואן פאלנקורבך נסע במעלה עמק המוזל.
נסיעה זו מילאה תפקיד חשוב בהתפתחותו כאמן נוף שמצייר ישירות מהטבע.
בשנת 1570 היה האמן באכן, שם נפגש שוב עם אחיו מרטן.
כאן הצטרף לשני האחים למשך שנתיים גם הנס ורדמן דה פריס חבר ואמן עמית.
בשנת 1575 חזר לוקאס לאנטוורפן, שם כנראה התפרסם.
לפני 1579 שכר אותו הארכידוכס הצעיר מאוסטריה, מושל הולנד הספרדית, כצייר החצר שלו.
הארכידוכס התרשם במיוחד מכישוריו כצייר דיוקנאות.
כצייר החצר הוא יצר בהולנד כמה עבודות עבור הארכידוכס, כולל עיצובים למשמר הארכידוכס וכמה דיוקנאות.
לאחר שאיבד הארכידוכס את תפקידו כמושל בשנת 1582, עזב הארכידוכס את הולנד והלך להתגורר בלינץ ללא תפקיד.
לא ברור מתי הצטרף לוקאס אל הארכידוכס בלינץ.
ואן מנדר מתאר את שניהם שהם נוסעים יחד במורד הדנובה.
אין שום ראיות תיעודיות לכך, אך ההנחה היא שהגיע ללינץ בשנת 1582 או קודם לכן, ונשאר שם לפחות עד יוני 1582.
בתחילת 1593 הצטרף לוקאס ואן פאלקנבורך לאחיו מרטן בפרנקפורט על המיין.
כאן הוא הפך למורה ומשתף פעולה של גאורג פלגל.
הוא נשאר פעיל בפרנקפורט עד מותו בשנת 1597.
לוקאס ואן פאלקנבורך ידוע בעיקר בנופיו, המתארים סצנות קיימות ודמיוניות.
הוא גם צייר דיוקנאות עבור פטרונו מתיאס.
כמו כן, הוא צייר סדרה של תשע אלגוריות לעונות השנה בפרנקפורט משנת 1592.
העבודות הקדומות ביותר של פאלקנבורך הן משנת 1567. המונוגרמה שלו הייתה L / VV או LVV.
בתחילת הקריירה שלו הוא הציב את ה-L מתחת לשתי ה-V, ואחרי 1570 הוא חתם עם האותיות הפוכות.[7] סגנונו היה קרוב לזה של פיטר ברויגל האב, אך הוא ייצר סגנון אישי ולא העתיק.
עבודתו נעוצה במסורת פלמית, מבלי לעקוב אחר התנועה המנייריסטית החדשה יותר.
ואן פאלקנבורך עבד במידה רבה במסורת של סגנון נופי עולם - נופים פנורמיים המוצגים מנקודת מבט של ציפור.
סגנון ציורי זה פותח באנטוורפן במחצית הראשונה של המאה ה-16 על ידי אמנים כמו יואכים פטיניר ופיטר ברויגל האב.
ואן פאלקנבורך צייר גם נופים מדויקים מבחינה טופוגרפית.
משערים שהשתמשו בציורים הטופוגרפיים שלו עבור אטלס בן שישה כרכים בשם: terrarum Orbis Civitates, בהוצאת ג'אורג בראון ופרנס הוגנברג בין 1572 ו-1617.
לוקאס ואן פאלקנבורך ביסס רבים מנופיו הדמיוניים על רישומים שצייר ישירות מהטבע במהלך מסעותיו.
הרישומים סיפקו רפרטואר של מוטיבים, בהם השתמש פעמים רבות.
קומפוזיציות הנוף שלו משלבות לעיתים קרובות מקומות אמיתיים עם אלמנטים דמיוניים.
לפיכך לא ניתן לאתר רבים מהמקומות שצייר.
חלק גדול מציורי הנוף שלו הוקדשו לתיאור נופים סלעיים שבהם הוא הציב סצנות דתיות.
נושא חוזר נוסף היה אירועים כפריים כמו בציור "נוף עם פסטיבל כפרי" (1577) או בשתי הגרסאות של ה"נוף עם חתונה וריקוד איכרים" (שניהם 1574).
הוא גם יצר כמה ציורי תקריב של נופי יער.
בתערובת הפנטזיה והפרטים הטופוגרפיים המדויקים שלהם, ציורי הנוף של ואן פאלקנבורך מציעים מבט על העולם ועל יחסי האדם אליו.
תפיסה זו ברורה במיוחד בנופיו הסלעיים שבהם האנשים נראים על שביל מפותל - דמותם מצטמקת מול הצוקים המונומנטליים.
דוגמה לכך היא ה"נוף סלעי עם מטיילים על שביל" (בערך 1570), שם נראות דמויות רחוקות כמו נמלים בהשוואה למרחק העצום, מנקודת המבט הגבוהה של הסצנה.
התיאור החזותי הדרמטי הזה מוסבר כפרשנות על מקומו של האדם ביקום.
הוא גם צייר בין השנים 1584–1587 סדרה של תמונות גדולות המתארות את עבודות השדה לפי החודשים, ככל הנראה בהזמנתו של הארכידוכס מתיאס.
קומפוזיציות אלה, מהן שבעה שרדו, מציגים את חודשי השנה השונים על ידי הצגת הנוף המשתנה והפעילות המסורתית של בני האדם במהלך כל חודש.
לא ברור אם חמשת הציורים החסרים מעולם לא נצבעו או אבדו.
בגלל התפאורה הריאליסטית שלהם יש ביצירות אלה עניין תיעודי.
יצירתו של פיטר ברויגל האב, שצייר סדרה של 6 תקופות השנה השפיעה על ואן פאלקנבורך.
לוקאס ואן פאלקנבורך התרחק ממסורת ציורי הנוף שבה המרחק בתמונה הוצג בעזרת שלושה צבעים שונים: חום, ירוק וכחול.
במקום זאת, לעיתים קרובות הוא השמיט את הצבע הירוק למרחק האמצעי.
הוא גם חידש את הנושאים על ידי פיתוחם לסצנות ז'אנריות עם ביטוי עלילתי חזק יותר.
לוקאס ואן פאלקנרבך שב וצייר מספר פעמים את נושא מגדל בבל, שתואר גם על ידי פיטר ברויגל האב ובהמשך על ידי מגוון שלם של אמנים פלמיים.
הפרשנות של נושא מגדל בבל לרוב נראית כביקורת על הגאווה והשחצנות האנושית, ובמיוחד הכנסייה הרומית הקתולית שבאותה עת ביצעה פרויקטים גדולים של בנייה כמו בזיליקת פטרוס הקדוש .
עם זאת, נראה בה גם שמחה של התקדמות טכנית, שתבשר על עולם טוב ומסודר יותר.
נאמר כי הארכידוכס מתיאס העסיק את לוקאס ואן פאלקנבורך כצייר החצר בגלל כישוריו כצייר דיוקנאות.
רבות מהעבודות שהפיק עבור הארכידוכס היו למעשה דיוקנאות, כולל דיוקנאות של הארכידוכס ואשתו.
דיוקנאות אלה היו פורטרטים באורך מלא או פורמט חזה.
ברור שתפקידם של דיוקנאות אלה היה להראות את כוחו של הארכידוכס ולהחמיא לאגו שלו כשהוא מתואר תמיד כדמות מלכותית מרשימה ולבוש באופנה האחרונה.
לוקאס ואן פאלקנבורבך כלל גם דיוקנאות של עצמו ושל חבריו במספר ציורי הנוף שלו.
כך רואים במקרה של הציור "טיולו של הקיסר ביער" שם תיאר את עצמו מצד שמאל עם כלי הציור שלו.
בציור "הנוף עם פסטיבל כפרי "(1577) הוא כלל דיוקנאות של חבריו אברהם אורטליוס, ג'וריס הופנגאל ואת עצמו בקרב הקהל החוגג.
לוקאס צייר מספר סצנות שוק, שקשורות גם הן לארבע העונות.
"שוק הבשר והדגים" (חורף) (בערך 1595) הוא דוגמה לסצנת שוק, שהיא גם אלגוריה לחורף.
היצירה הייתה ככל הנראה חלק מסדרה של ארבע יצירות שהוקדשו לעונות השנה.
את הדימויים בסצנות השוק ניתן לייחס לדור הקודם של הציירים מבית הספר באנטוורפן.
בסדרה זו הוא פיתח את המסורת של סצנות שוק.
הוא שאף לסינתזה של טבע-דומם עם ציור נוף וז'אנר.
ציור טבע- דומם בסצנות השוק היו עבודתו של עוזרו ג'ורג' פלגל שאולי גם אימן אותו.
סצנת שוק דגים מושלג היא דוגמה נוספת לסצנת שוק שתארה את החורף.
אנשים מוצגים ברקע כשהם מחליקים על הקרח.
מוכר הדגים פורס חתיכות סלמון, בעוד אשתו מוכרת דגים מעושנים.
הדגים והכלים בחזית הם יצירתו של פלגל שהצליח להבהיר את הברק המתכתי הדק של דלי הפליז ואת דלי המים.
ג'ורג' פלגל צייר גם את האוכל וכלי השולחן המפוארים בשני ציורים של ואן פאלקנבורך המתארים נשפים .
לוקאס גרהאם היא להקת פופ דנית.
היא מורכבת מהסולן הראשי לוקאס פורקאמר, והמתופף מארק פאלגרן.
הלהקה הוציאה לאור את אלבומם הראשון, שנקרא גם הוא "Lukas Graham", תחת הלייבלים Copenhagen Records ו-Then We Take The World בשנת 2012. האלבום הגיע למקום הראשון במצעד הדני.
אלבומם השני יצא בשנת 2015 וזכה להצלחה בינלאומית עם סינגלים כמו "Mama Said" ו-"", שהאחרון מהם הגיע למקום הראשון במצעדי סינגלים במדינות רבות.
אלבום הבכורה הבינלאומי שלהם יצא רשמית בארצות הברית על ידי הלייבל Warner Bros ב־1 באפריל 2016.
הלהקה הוקמה בדנמרק בשנת 2011 והעלתה בתחילת דרכה סרטונים תוצרת בית של השירים "Drunk in the Morning " ו-"Mind Criminal".
השירים שותפו גם בפייסבוק וצברו כמה מאות אלפי צפיות.
הלהקה חתמה על עסקת תקליטים בסוף 2011 עם חברת התקליטים הדנית Copenhagen Records שנמצאת בבעלות יוניברסל מיוזיק דנמרק.
בראיון מאוחר יותר חשפה הלהקה כי היא כבר סיכמה חוזה עם קופנהגן רקורדס והסרטונים מעשה ידיהם היו מן רעיון עסקי-שיווקי כדי ליצור באז שיגרום לפרסומם.
לפני שהוציאה תקליטים באופן רשמי, מכרה הלהקה 17,000 כרטיסים לסיבובי הופעות עתידיים שיתקיימו.
המהדורה הראשונה של האלבום שלהם, אשר זמינה רק באירופה ובמדינות בודדות אחרות, הפכה למפורסמת בדנמרק.
במהלך 2012 הופיעו לוקאס גרהם ב-107 הופעות ברחבי אירופה, ומכרו 40,000 כרטיסים בדנמרק בלבד.
הם מכרו 80,000 אלבומים ו-150,000 סינגלים ובמקביל השיגו 5 מיליון צפיות ב-YouTube ו-27 מיליון סרטונים שקשורים למוזיקה שלהם.
סיור ההופעות באירופה כלל מדינות כמו אנגליה, הולנד, נורווגיה, שוודיה, גרמניה, אוסטריה, צרפת וספרד.
המוזיקה של לוקאס גרהאם תוארה כהכלאה של פופ-נשמה.
בסקירה על אלבומה החדש של הלהקה, העיתונאי ג'ון פארלס מ"ניו יורק טיימס " תיאר את הצליל שלהם "כמקום בו פופ פוגש את הרית'ם אנד בלוז".
פטריק ראיין מ-USA Today כתב ששירי הלהקה "ממזגים ללא מאמץ אלמנטים של היפ הופ ופולק".
מבחינה לירית, השירים עוסקים לעיתים קרובות בחוויות בלתי נשכחות כמו התבגרות כעניים ("אמא אמרה") או שתייה ("שיכור בבוקר").
השיר הפופולרי ביותר של הלהקה, "", מתאר את ההתבגרות והזדקנות בנקודות ספציפיות בחיים (מגיל שבע עד 60).
לוקאס גדל בקהילה אמנותית המנהלת עצמית במרכז קופנהגן.
האזור ידוע באווירה היצירתית, בעוני היחסי ובפשע.
חוויותיו שגדלו בקהילה עיצבו הן את צליל המוזיקה שלו והן את המילים שהוא כותב.
לוקאס בראבו הוא שחקן ודוגמן צרפתי.
בראבו נולד בניס, צרפת; בנם של שחקן הכדורגל הצרפתי דניאל בראבו (אנ') ושל הזמרת אווה בראבו.
את לימודיו התיכוניים עשה בבית הספר Lycée Pasteur (תיכון פסטר) בניי-סיר-סן.
בראבו עבד כסו שף, לפני שקיבל את תפקידו הראשון בסרט הקצר "כתוביות" משנת 2013. באותה שנה הופיע בשני פרקים בסדרת הטלוויזיה הצרפתית "Sous le soleil de Saint-Tropez".
בשנת 2014 הוא שיחק בתפקיד משנה בסרט הקולנוע "La crème de la crème".
בשנת 2020 לוהק לתפקיד הראשי בסדרת הטלוויזיה האמריקאית "אמילי בפריז" בנטפליקס.
בסדרה מגלם בראבו את מושא האהבה של אמילי, השף הצרפתי, גבריאל.
באוקטובר 2021 לוהק בראבו לתפקיד בסרט הקולנוע "כרטיס לגן עדן" של הבמאי הבריטי אול פארקר.
בראבו היה דוגמן ודגמן בין השאר לחברת האופנה שאנל.
בראבו השתתף בהפקת אופנה לחברת רנואר הישראלית בפברואר 2026, במהלכה הגיע לסט הצילומים בישראל.
+שנהסרטתפקידהערות2014La Crème de la crèmeאנטואן2022גברת האריס נוסעת לפריזאנדרה פאובלThe Honeymoonג'ורג'יוכרטיס לגן עדןפול2024הבנות מהמרפסתמאגנניTBARottenbury Drive
+שנהסדרהתפקידהערות2013Sous le soleil de Saint-Tropezג'ף2 פרקים2015T.O.Cאדריאןמיני-סדרה2016Plus belle la vieמת'ייה גראנג'פרק: "3123"2020–הווהאמילי בפריזגבריאלתפקיד ראשי
לוקאס גייג' הוא שחקן אמריקאי, המוכר בעיקר מתפקידיו בסדרות הטלוויזיה "חוליגן אמריקאי", "אופוריה", "הלוטוס הלבן" ו"את".
גייג' נולד בסן דייגו, קליפורניה וגדל בעיר אנסיניטאס (אנ') בצפון מחוז סן דייגו, קליפורניה.
בילדותו נסע למחנה קולנוע בכל קיץ ושיחק בהצגות ופרסומות.
הוא סיים את לימודיו התיכוניים בעיר הולדתו באקדמיה של סן דיאגיטו (אנ').
בשנת 2012 קיבל את תפקידו הראשון בסרט הקצר "Elie's Overcoat" בבימויו של אריק האוול.
בנובמבר 2020 פרסם גייג' קליפ של אודישן ב-Zoom שבמהלכו ניתן היה לשמוע את הבמאי טריסטראם שייפרו מבקר את דירתו של גייג', בלי לדעת שהמיקרופון אינו מושתק.
גייג 'קיבל הודעות תמיכה בין היתר מג'אד אפאטאו, ג'נוארי ג'ונס, לינה דנהאם, ג'ו ג'ונאס, אנג'לה קינסי ובילי אייכנר.
אף על פי שהוא לא קיבל את התפקיד, הוא אמר שבסופו של דבר הוא מאושר מכיוון שלבסוף קיבל תפקיד לצד מולי שאנון במיני-סדרה של HBO "הלוטוס הלבן" שצולם בהוואי.
באוגוסט 2021 השתתף בווידאו קליפ של הזמרת האמריקאית אוליביה רודריגו לשיר "Brutal".
הקליפ בוים על ידי הבמאית הקנדית פטרה קולינס.
בקליפ מופיעים השחקן האמריקאי ניקו היראגה, והדוגמנית סאלם מיטשל.
באוקטובר 2024, גייג' לוהק לקומדיה הרומנטית "Love Language" בבימוי וכתיבה של ג'ואי פאוור.
לוקאס דאוזר (; נולד ב-15 ביוני 1993) הוא מתעמל גרמני סגן אלוף אולימפי (טוקיו 2020) במקבילים.
בגיל 19, הפך דאוזר לחבר בליגת ההתעמלות הגרמנית הראשונה.
לפני כן, התאמן בברלין, ואף ייצג שני מועדונים בתחרויות התעמלות ארציות, "TSV Unterhaching" מבוואריה ו-"KTV Straubenhardt" מבאדן-וירטמברג.
בשנת 2014 ייצג את מדינתו באליפות העולם בהתעמלות, בעיר נאן-נינג, הרפובליקה העממית של סין, שם הגיע למקום השמיני במקצה הנבחרות.
בשנת 2016 זכה דאוזר באליפות גרמניה במקבילים, ואף קיבל מספר נקודות גבוה יותר ממרסל נגוין, אלופה הקודם של גרמניה.
ב-10 ביולי הציע מאמן נבחרת גרמניה בהתעמלות אנדראס הירש, להכניס את דאוזר לנבחרת לאולימפיאדת 2016, שנערכה בעיר ריו דה ז'ניירו, ברזיל.
במקצה הנבחרות, יחד עם אנדראס ברצ'ניידר, פביאן המבוכן, מרסל נגוין ואנדראס טובא, צבר דאוזר 261.275 נקודות, שהספיקו למקום השביעי.
לוקאס וייסהיידינגר הוא אתלט אוסטרי, זוכה מדליית ארד אולימפית (טוקיו 2020), זוכה מדליית ארד באליפות העולם (דוחה 2019) וזוכה מדליית כסף באליפות אירופה (רומא 2024) בזריקת דיסקוס.
באליפות העולם שנערכה בבייג'ינג, הרפובליקה העממית של סין בסוף אוגוסט 2015 הוא סיים במקום במקום 20 בתוצאה של 61.26 מטר.
באולימפיאדת ריו דה ז'ניירו הוא סיים במקום שישי בזריקת דיסקוס בתוצאה של 64.95 מטר.
בשלב המוקדמות הוא קבע תוצאה של 65.86 מטר ועלה מהמקום השני לגמר.
באליפות העולם שנערכה בלונדון, הממלכה המאוחדת בתחילת אוגוסט 2017 הוא סיים במקום תשיעי בזריקת דיסקוס בתוצאה של 63.76 מטר.
באליפות אירופה שנערכה בברלין, גרמניה בתחילת אוגוסט 2018 זכה וייסהיידינגר במדליית ארד בזריקת דיסקוס בתוצאה של 65.14 מטר, אחרי אנדריוס גודזיוס מליטא (68.46 מטר) ודניאל סטול משוודיה (68.23 מטר).
באליפות העולם שנערכה בדוחה, קטר ב-30 בספטמבר 2019 זכה וייסהיידינגר במדליית ארד בזריקת דיסקוס בתוצאה של 66.82 מטר, אחרי דניאל סטול (67.59 מטר) ופדריק דקרס מג'מייקה (66.94 מטר).
באולימפיאדת טוקיו זכה במדליית ארד בזריקת דיסקוס בתוצאה של 67.07 מטר, אחרי דניאל סטול (68.90 מטר) וסימון פטשון (67.39 מטר), שניהם משוודיה.
באליפות העולם שנערכה ביוג'ין (אורגון), ארצות הברית ביולי, סיים 10 בתוצאה של 63.98 מטר.
באליפות אירופה שנערכה במינכן, גרמניה באוגוסט, סיים 9 בתוצאה של 63.02 מטר.
באליפות העולם שנערכה בבודפשט, הונגריה באוגוסט, סיים 7 בתוצאה של 65.54 מטר.
באליפות אירופה שנערכה ברומא, איטליה ביוני, זכה וייסהיידינגר במדליית כסף בתוצאה של 67.70 מטר, אחרי כריסטיאן צ'ה מסלובניה (68.08 מטר) ולפני מיקולאס אלקנה מליטא (67.48 מטר).
באולימפיאדת פריז סיים חמישי בתוצאה של 67.54 מטר.
לוקאס גורנה-דואת' הוא כדורגלן צרפתי המשחק בעמדת הקשר ברד בול זלצבורג.
ב-6 במאי 2020, בגיל 16, חתם גורנה-דואת' על החוזה המקצועי הראשון שלו בסנט-אטיין.
הוא ערך את הופעת הבכורה שלו בניצחון 2–0 על שטרסבורג ב-12 בספטמבר 2020. ב-3 באפריל 2022 כבש שער בכורה בקבוצה בהפסד 2–4 לאולימפיק מרסיי.
ב-13 ביולי 2022 חתם לחמש שנים ברד בול זלצבורג מהבונדסליגה האוסטרית.
לוקאס דיאס סראפים (בפורטוגזית: Lucas Dias do Nascimento Serafim; נולד ב-6 במרץ 1997) הוא כדורגלן ברזילאי המשחק בעמדת החלוץ באמריקה נאטאל.
דיאס התחיל את הקריירה שלו בקבוצת הילדים של אלטוס במדיה אף רשם הופעה אחת בקבוצה הבוגרת.
ממנה עבר לקונפיאנשה ובגיל 20 הגיע לזו של פירין בלגואבגרד.
בקיץ הצטרף לבוהמיאן 1905 מליגת העל הצ'כית וב-10 במרץ 2018 ערך את הופעתו היחידה בקבוצה בהפסד 1-0 לפ.ק.
לקראת עונת 2018/2019 סיכם בעירוני קריית שמונה מליגת העל במדיה שיחק 4 משחקים בכולם עלה מהספסל.
בינואר חזר לצ'כיה וחתם בזאפי מהליגה השנייה.
בקיץ חזר לליגה הראשונה וחתם בוולאשים.
ב-11 באוגוסט 2019 הבקיע את שער הבכורה שלו במועדון בהפסד 2-1 ללישאן.
בקיץ חזר לבולגריה וחתם בטסרסקו סלו מליגת העל הבולגרית.
בינואר הצטרף לריטריאיי מליגת העל הליטאית.
בינואר חזר לברזיל וחתם באמריקה (נאטאל).
לוקאס יורק בלאק הוא שחקן קולנוע וטלוויזיה אמריקאי.
הוא ידוע בעיקר בתור דמותו כשון בוסוול ב"מהיר ועצבני 3", דמות בה שיחק שוב ב"מהיר ועצבני 7" ו-"מהיר ועצבני 9".
בנוסף ידוע בתפקידו כסוכן המיוחד כריסטופר לסל ב-"NCIS: ניו אורלינס".
בלאק נולד בדיקייטר, אלבמה, ארצות הברית לג'אן גילספי, עובדת משרד, ולארי בלאק, עובד במוזיאון.
יש לו שני אחים גדולים והוא גדל כבפטיסט בדרום ארצות הברית.
בילדותו הוא שיחק כדורגל עבור הספיק בובקטס, וסיים את בית הספר התיכון במאי 2001.
ב-1994, בגיל 11, בלאק ערך את הופעת הבכורה שלו בסרטו של קווין קוסטנר "המלחמה".
לאחר מכן הוא לוהק לתפקיד קיילב טמפל בסדרת הטלוויזיה "אמריקן גותיק" של CBS, שרצה מ-1995 עד 1996, ובסרטים "Sling Blade", "הרוחות של מיסיסיפי" ו"תיקים באפילה".
מאוחר יותר בלאק כיכב בתור קונר סטרונג בסרט הטלוויזיה "פלאש" ב-1997.
ב-2003 בלאק שיחק תפקיד משנה בתור אוקלי בדרמה ההיסטורית "קולד מאונטיין".
בשנת 2004, הוא כיכב בתור ורנון, ילד פלא פסנתרן ואוטיסט, בדרמת האינדי המוזיקלית "קילר דילר" וכמייק ווינצ'ל בדרמה ב-"Friday Night Lights", בבימויו של פיטר ברג.
בשנת 2005 בלאק כיכב בתפקיד נט בניון בסרט המתח האינדי "Deepwater", בבימויו של דייוויד ס.
מארפילד ובתור כריס קרוגר בסרט הדרמה "ג'רהד" בנושא מלחמת המפרץ, בבימויו של סם מנדס.
ב-2006 כיכב כשון בוסוול בסרט השלישי של סדרת "מהיר ועצבני", "מהיר ועצבני 3", בבימויו של ג'סטין לין.
הוא תיאר את הסרט ככזה שבו "היה לו הכי כיף".
ב-2009 בלאק כיכב בתור באדי בסרט האינדי "מסיבת ההלוויה שלי" בבימויו של אהרון שניידר.
ב-2010 שיחק בתור ג'יפ הנסון במותחן הפנטזיה בנושא התנ"ך "Legion" ובתור לוק צ'ישולם, שחקן גולף צעיר ומוכשר שהחליט להפוך למקצוען, בסרט "שבעה ימים באוטופיה".
ב-2013 הוא גילם את פי ווי ריס מהברוקלין דודג'רס בסרט הדרמה "42".
בשנת 2014, בלאק לוהק ל- NCIS: ניו אורלינס לתפקיד הסוכן המיוחד כריסטופר לסל, תפקיד אותו מילא עד 2019.
ב-2015, בלאק חזר לגלם את שון בוסוול בהופעת קמע בסרט "מהיר ועצבני 7".
שון לא הופיע בסרט השמיני, ,מהיר ועצבני 8", והסביר בראיון טלוויזיוני שהוא לא יכול לחזור בגלל לוח הזמנים שלו עם "NCIS: ניו אורלינס".
בנובמבר 2019, בלאק עזב את הסדרה "NCIS: ניו אורלינס" כדי להקדיש יותר זמן למשפחתו.
ב-2021 הוא חזר לזיכיון מהיר ועצבני, בתפקידו כשון בסרט "מהיר ועצבני 9".
בלאק התחתן עם מגי אובריאן, עורכת דין, בשנת 2010. לזוג שלושה ילדים.
שנה תוכנית תפקיד הערות 1995–1996 אמריקן גותיק מקדש כיילב 22 פרקים 1997 שיקגו הופ נח פילדינג פרק: "גם הבן קם" 2014–2016 NCIS  הסוכן המיוחד כריסטופר לסל 4 פרקים 2014–2019 NCIS: ניו אורלינס  125 פרקים 2016 הר קרוקהיל קיילב מקלוהן סרט טלוויזיה
לוקאס בלטראן (בספרדית: Lucas Beltrán; נולד ב-29 במרץ 2001 בקורדובה שבארגנטינה) הוא כדורגלן ארגנטינאי המשחק בעמדת החלוץ בקבוצת ולנסיה בהשאלה מפיורנטינה.
בלטראן גדל במחלקות הנוער של אינסטיטוטו דה קורדובה וריבר פלייט.
בשנת 2018 החל לשחק בקבוצה הבוגרת של ריבר פלייט במסגרת ליגת העל הארגנטינאית.
בין השנים 2021–2022 הושאל בלטראן לאתלטיקו קולון מליגת העל הארגנטינאית, וערך במדיה 31 הופעות ליגה והבקיע שישה שערים.
לוקאס בואל היי (נולד ב-13 באפריל 2003) הוא כדורגלן דני המשחק כבלם במועדון הבלגי אנדרלכט.
לוקאס היי התחיל לשחק בקבוצות נוער מקומיות עד שעבר ללינגבי ב-2019. לאחר הצלחה בקבוצת הנוער, במאי 2021 ערך היי את הופעת הבכורה שלו בקבוצה הבוגרת.
עונת 2022/2023 הייתה עונת הפריצה של היי שהפך לשחקן הרכב קבוע בלינגבי.
לוקאס גולדנברג (נולד ב-3 באוגוסט 1993) הוא כדורסלן ישראלי-ארגנטינאי המשחק בתפקיד הסמול פורוורד בהפועל גליל עליון מליגת העל בכדורסל.
את הקרירה המקצועית החל בחובנטוד סאיונסטה המקומית מליגת העל הארגנטינאית בכדורסל תחילה בקבוצת הנוער וב-2012 הצטרף לקבוצה הבוגרת, בעונה זו העמיד ממוצעים של 1.6 נק' ו-1.2 ריבאונדים ב-7.7 דק', בעונה הבאה זכה לדקות משמעותיות יותר והעמיד 4.2 נק' לצד 2.2 ריבאונדים ב-18.5 דק' ושותף ב-49 משחקים.
בעונת 2015/16 זכה לשדרוג נוסף בדקות המשחק והעמיד 7 נק' לצד 3.3 ריבאונדים ב-23 דק' כאשר שותף ב-56 משחקים.
בעונת 2016/17 חתם בשורת דפורטיבו ליברטד בעונה זו העמיד 3.9 נק' ו-3 ריבאונדים.
בעונה הבאה עבר לשחק בשורות סלאטה בסקט בשורתיה העמיד 6.2 נק' ו-2.8 ריבאונדים, בסיום העונה ירדה הקבוצה לליגת המשנה וגולדנברג עבר לשחק בשורות אתליטיקו פלטנסה מליגת המשנה במדיה העמיד ממוצעים של 7.8 נק'ו-3.6 ריבאונדים ובסיום העונה העפיל עם הקבוצה לליגה הראשונה.
בעונה הבאה שיחק עם הקבוצה בליגה הראשונה אשר הופסקה עקב מגפת הקורנה כאשר הקבוצה במקום האחרון ועקב כך הוקפאו היורדות.
בעונתו האחרונה בקבוצה העמיד ממוצעים של 9.3 נק' ו-7.9 ריבאונדים.
בקיץ 2022 חתם בהפועל עפולה מהליגה הלאומית בישראל, במדיה העמיד 9.1 נק' ו-7.9 ריבאונדים והיה שותף לעליה לליגת העל ואף נבחר לשחקן המצטיין של סדרת הפלייאוף בליגה הלאומית.
בעונת 2023/24 שיחק במדי עפולה ואף מונה לקפטן הקבוצה בליגת העל, בעונה זו העמיד 9.3 נק', 4.7 ריבאונדים ו-2.8 אסיסטים ב-27.5 דק' כאשר עלה מהספסל.
לקראת עונת 2024/25 חתם בהפועל גליל עליון.
לוקאס לופס בראלדו (בפורטוגזית: Lucas Lopes Beraldo; נולד ב-24 בנובמבר 2003 בפיראקיקאבה שבברזיל) הוא כדורגלן ברזילאי המשחק בעמדת הבלם בקבוצת פריז סן-ז'רמן מליגת העל הצרפתית ובנבחרת ברזיל.
בראלדו גדל במחלקות הנוער של אוניאו ברברנסה, XV דה פיראקיקאבה וסאו פאולו.
בשנת 2022 החל לשחק בקבוצה הבוגרת של סאו פאולו במסגרת ליגת העל הברזילאית.
בעונת זכה עם המועדון בגביע הברזילאי.
ב-1 בינואר 2024 חתם בראדלו בפריז סן-ז'רמן לשלוש וחצי שנים.
ב-23 במרץ 2024 ערך בראלדו את הופעת הבכורה שלו בנבחרת ברזיל, בניצחון 1-0 על נבחרת אנגליה במשחק ידידות.
לוקאס אריק הולגר בֶּרִיוַואל (בשוודית: Lucas Erik Holger Bergvall; נולד ב-2 בפברואר 2006 בשוודיה) הוא כדורגלן שוודי המשחק בעמדת הקשר בקבוצת טוטנהאם הוטספר מהפרמייר ליג ובנבחרת שוודיה.
בריוואל גדל במחלקת הנוער של ברומאפויקארנה, והחל את הקריירה המקצוענית שלו בקבוצה הבוגרת של המועדון במסגרת ליגת המשנה השוודית והליגה השוודית השלישית.
ב-9 בדצמבר 2022 חתם בריוואל ביורגודן מליגת העל השוודית.
ב-2 בפבואר 2024 חתם בטוטנהאם הוטספר מהפרמייר ליג
ב-12 בינואר 2024 ערך בריוואל את הופעת הבכורה שלו בנבחרת שוודיה, בניצחון 2-1 על נבחרת אסטוניה במשחק ידידות.
לוקאס העכביש היא סדרת טלוויזיה קנדית לילדים שנוצרה על ידי ג'ושוע סלייס.
בקנדה הסדרה שודרה ב-Cartoonito בשנת 2021 ובישראל בשנת 2022 בערוץ הופ!.
אורכו של פרק מהתוכנית הוא 6 דקות.
לפני הוצאת הסדרה יצאו סרטוני הנפשה קצרים בשנת 2017 המבוססים על לוקאס.
לוקאס העכביש וחבריו עוברים בכל פרק הרפתקה.
לוקאס (Lucas): עכביש מסוג קופצני אפור, הדמות המרכזית בתוכנית.
פינדלי (Findley): זבוב ציאן, חברו הטוב ביותר של לוקאס.
ארלו (Arlo): ינשוף כחול, יש לו בובת עכבר לבנה, חיי עם אימו הלא ידועה שלא הופיעה באף אחד מהפרקים.
מייזי (Maizie): דבורה צהובה בעלת פרח ורוד על ראשה, אוהבת לרקוד.
אבוקדו (Avocado): כלבה אוכרה לבנה, יש לה צעצוע חד קרן מג'נטה רועש.
דימפלס: דגה סגולה ורודה שושנה.
ביסקוויט: סוסון ים צהוב, הוא היחיד בתוכנית שלא מדבר.
הדיבוב העברי הופק על ידי ענבר שטגר עזרא ובוים על ידי דור סרוגו.
לסרטונים לא היה דיבוב עברי.
שם הדמותמדבב\ת בשפת המקורמדבב\ת בעבריתלוקאסלוקאס סלייסאליענה מגון
המדבבים באנגלית של חבריו של לוקאס לא ידועים.
לוקאס דה סוזה ונטורה (בפורטוגזית: Lucas de Souza Ventura; נולד ב-19 במאי 1998 בלאופולדינה שבמינאס ז'ראיס, ברזיל) הוא כדורגלן ברזילאי המשחק בעמדת הקשר האחורי בקבוצת הפועל באר שבע מליגת העל הישראלית.
ונטורה גדל במחלקת הנוער של קרוזיירו.
בשנת 2017 החל לשחק בקבוצה הבוגרת של המועדון במסגרת ליגת העל הברזילאית, ובסך הכל ערך 24 הופעות ליגה במדי המועדון.
במהלך תקופתו במועדון הושאל לרסיפה ולאוואי מליגת העל הברזילאית, ולבואה אספורטה מהליגה הברזילאית השלישית.
ב-24 בינואר 2023 חתם ונטורה פורטימוננסה מליגת העל הפורטוגלית.
ב-6 בפברואר ערך את הופעת הבכורה שלו במועדון, בניצחון 1-0 על פאסוש די פריירה במסגרת המחזור ה-19 בליגה לעונת .
בסך הכל ערך 44 הופעות ליגה במדי המועדון, רובן בליגת העל הפורטוגלית, והבקיע שני שערים.
ב-2 בספטמבר 2024 חתם ונטורה בהפועל באר שבע מליגת העל הישראלית.
ב-14 בספטמבר ערך את הופעת הבכורה שלו במועדון, בהפסד 1-0 למכבי תל אביב במסגרת המחזור השלישי בליגה לעונת 2024/2025.
לוקאס קרל אדוורד ברגסטרם (בפינית: Lucas Carl Edvard Bergström; נולד ב-5 בספטמבר 2002 בפרגס שבפינלנד) הוא כדורגלן פיני המשחק בעמדת השוער במיורקה מהלה ליגה ובנבחרת פינלנד.
ברגסטרם גדל במחלקות הנוער של פרגס וטורון פאלוסאורה, ובשנת 2018 הצטרף למחלקת הנוער של צ'לסי.
בחודש יולי 2022 הושאל לפיטרבורו יונייטד מהפוטבול ליג הראשונה.
הוא ערך 21 הופעות ליגה במהלך תקופת ההשאלה.
ב-29 בפברואר 2024 האריך ברגסטרם את חוזהו בצ'לסי, והושאל לברומאפויקארנה מליגת העל השוודית למשך עונת .
עם זאת, השאלתו הסתיימה ב-18 ביוני, לאחר שערך שלוש הופעות ליגה במדי המועדון.
בתום העונה שוחרר מהמועדון, מבלי שערך הופעה במדיו.
ברגסטרם שיחק בנבחרות הצעירות של פינלנד, ובשנת 2023 החל לשחק בנבחרת פינלנד עד גיל 21.
ב-9 בינואר 2023 ערך את הופעת הבכורה שלו בנבחרת פינלנד, בהפסד 0–2 נבחרת שוודיה במשחק ידידות.
נכלל בסגל נבחרת פינלנד עד גיל 21 לטורניר אליפות אירופה עד גיל 21 בשנת 2025, ושיחק בתיקו 2-2 נגד נבחרת הולנד עד גיל 21 במסגרת שלב הבתים של הטורניר.
לוקאס הויסברג (בדנית: Lucas Høgsberg; נולד ב-23 ביוני 2006) הוא כדורגלן דני המשחק בעמדת הבלם בשטרסבורג מהליג 1 ובנבחרת דנמרק.
הויסברג החל לשחק בגיל שלוש בקבוצות הילדים של נורשלן.
ב-5 באפריל 2022, בגיל 16, ערך הויסברג את הופעת הבכורה הרשמית שלו בקבוצה הבוגרת של המועדון במסגרת הגביע הדני נגד אורהוס.
ב-22 במאי 2023 ערך את הופעת הבכורה שלו בליגת העל הדנית נגד ראנס.
ב-9 באוגוסט 2025 חתם לחמש שנים בשטרסבורג מליגת העל הצרפתית תמורת 15 מיליון אירו.
במרץ 2025 זומן לראשונה לסגל הנבחרת הבוגרת של דנמרק, וב-7 ביוני ערך הופעת בכורה בניצחון 2-1 על צפון אירלנד.
לוקאס אריאל בוז'ה (בספרדית: Lucas Ariel Boyé; נולד ב-28 בפברואר 1996) הוא כדורגלן ארגנטינאי המשחק בעמדת החלוץ באלאבס מהלה ליגה.
בוז'ה נולד בסן גרגוריו שבארגנטינה, וגדל במחלקת הנוער של ריבר פלייט.
בינואר 2014 הוא קודם לקבוצה הבוגרת של ריבר פלייט, ששיחקה בליגת העל הארגנטינאית.
ב-1 בפברואר 2016, חתם בוז'ה על חוזה לארבע שנים בטורינו מהליגה האיטלקית הבכירה, שנכנס לתוקף ביולי.
ב-31 בינואר 2018, הוא עבר בהשאלה לסלטה ויגו מהלה ליגה.
ב-28 באוקטובר 2018 כבש את שערו הראשון עבור המועדון בניצחון ביתי 4–0 על אריס סלוניקי.
ב-2 באוגוסט 2019 הצטרף בוז'ה לרדינג מהצ'מפיונשיפ בהשאלה לעונה אחת.
הוא כבש את שערו הראשון עבור רדינג ב-25 בספטמבר 2019 במסגרת גביע הליגה נגד וולברהמפטון וונדררס, אך החמיץ פנדל בדו-קרב הפנדלים בו רדינג הפסידה.
ב-21 בספטמבר 2020 הצטרף בוז'ה לאלצ'ה העולה החדשה ללה ליגה, במסגרת עסקת השאלה עם אופציית רכישה.
ב-13 במאי 2021 הודיעה אלצ'ה כי מימשה את אופציית הרכישה על בוז'ה.
ב-30 באוגוסט 2023 חתם בוז'ה על חוזה לארבע שנים בגרנדה מהלה ליגה.
ב-22 באוגוסט 2025 חתם בוז'ה על חוזה לארבע שנים באלאבס מהלה ליגה.
לוקאס הלר הוא כדורגלן גרמני המשחק בעמדות החלוץ והקשר ההתקפי בפרייבורג מהבונדסליגה.
במאי 2016 חתם הלר על חוזה לשנתיים, עם אופציה לשנה שלישית, בזנדהאוזן מהבונדסליגה השנייה.
בדצמבר 2017 הוכרז כי הלר יצטרף לפרייבורג מהבונדסליגה לקראת החצי השני של עונת 2017/2018. המעבר התבצע רשמית ב-1 בינואר 2018.
ב-4 באפריל 2023 כבש הלר פנדל בתוספת הזמן שהיה שער הניצחון של פרייבורג בניצחון 2–1 על באיירן מינכן ברבע גמר הגביע הגרמני.
ניצחון זה היה ניצחון החוץ הראשון בהיסטוריה של פרייבורג נגד באיירן מינכן בכל המסגרות.
לוקאס יוזף פודולסקי הוא כדורגלן גרמני שמשחק בעמדת החלוץ בגורניק זאבז'ה.
אביו של לוקאס, ולדמר פודולסקי, היה כדורגלן מקצועני בעצמו בפולין.
בגיל שנתיים עקרה משפחתו עמו לגרמניה ופודולסקי גדל בברגהיים שליד קלן.
ב-1991, כשהיה בן שש, החל לשחק בקבוצת הילדים פ.צ.
בשנת 1995 עבר לקבוצת הנוער של פ.צ.
קלן וב-2003 הצטרף לקבוצת הבוגרים, בה הוא שיחק עד שנת 2006. בשנת 2004 ירד עם קבוצתו לליגה השנייה, שם הבקיע 24 שערים בעונה אחת והיה הגורם המרכזי לעליית הקבוצה חזרה לבונדסליגה.
בעונת הוא עבר לבאיירן מינכן וערך את הופעת הבכורה שלו בקבוצה במשחק נגד שאלקה 04 בטורניר גביע הליגה בו באיירן עלתה לגמר אבל הפסידה לוורדר ברמן.
לאחר שלוש שנים בקבוצה עזב בשל מיעוט דקות שקיבל בבאיירן מינכן, וחזר לקלן ביוני 2009.
ב-30 באפריל 2012 חתם בארסנל תמורת 11 מיליון יורו.
בעונתו הראשונה בקבוצה כבש 11 שערים בפרמייר ליג.
בעונת כבש שמונה שערי ליגה וזכה עם הקבוצה בגביע האנגלי.
ב-5 בינואר 2015 הושאל לקבוצת אינטר מילאנו מהסרייה א' האיטלקית עד לתום העונה.
ב-4 ביולי 2015 עזב את ארסנל וחתם באופן קבוע בגלאטסראיי מליגת העל הטורקית.
ב-3 ביולי 2017 חתם פודולסקי בוויסל קובה היפנית.
ב-23 בינואר 2020 חזר לטורקיה וחתם באנטליהספור לשנה וחצי.
ב-5 ביולי 2021 חתם בגורניק זאבז'ה מליגת העל הפולנית.
פודולסקי שיחק במדי נבחרת גרמניה בטורניר יורו 2004, שם היה השחקן הצעיר ביותר בסגל הגרמני.
ב-2005 הוא גם שיחק במדי הנבחרת במהלך טורניר גביע הקונפדרציות בו הוא כבש לזכות נבחרת גרמניה שלושה שערים.
גם במונדיאל 2006 כבש שלושה שערים (שניים מול שוודיה ואחד מול אקוודור) ונבחר לשחקן הצעיר הטוב ביותר בטורניר.
גם ביורו 2008 נכלל בסגל הנבחרת הגרמנית שהגיעה עד הגמר.
במשחק הראשון בשלב הבתים מול נבחרת מולדתו, נבחרת פולין, כבש צמד שהוביל את הגרמנים לניצחון 0–2.
ב-17 ביוני 2012 השלים 100 הופעות בנבחרת גרמניה, במשחק נגד , הישג נדיר לשחקן בגיל 27. באותו משחק, פודולסקי גם כבש את שערו ה-44 במדי הנבחרת.
במונדיאל 2014 שותף בשני משחקים בשלב הבתים, והיה חלק מסגל הנבחרת שזכתה בגביע העולם.
ב-15 באוגוסט 2016 הודיע על פרישה מהנבחרת.
הוא שיחק בנבחרת עד אחרי משחק הידידות של נבחרת גרמניה נגד נבחרת אנגליה שהתקיים ב-22 במרץ 2017, משחק בו הבקיע את שער הניצחון.
בסך הכול לזכותו 130 הופעות במדיה, בהן כבש 49 שערים.
לוקאס אדוארד ניל הוא כדורגלן עבר אוסטרלי.
ניל הצטרף למועדון הכדורגל מילוול בהעברה חופשית בנובמבר 1995.
את הופעת הבכורה שלו ערך ב-17 בפברואר 1996 נגד לוטון טאון.
בשש שנותיו בקבוצה הופיע ניל באצטדיון הכדורגל דה דן (Teh Den) 174 פעמים וכבש 13 שערים.
בספטמבר 2001 הצטרף ניל לקבוצת בלקברן רוברס תמורת סכום של כ-900,000 ליש"ט.
הופעתו הראשונה במדי בלקברן רוברס התקיימה בספטמבר 2001 במשחק נגד סנדרלנד.
את שערו הראשון במדי הקבוצה כבש בסוף אותו החודש נגד בולטון וונדררס.
יוהאן ניסקנס, עוזרו של מאמן ברצלונה פרנק רייקארד אמר עליו "יכול היה לשחק עבור כל אחת מהקבוצות הטובות בעולם".
ב-30 באוגוסט דווח כי מועדון הכדורגל של ליברפול הציע לבלקברן רוברס 2 מיליון ליש"ט עבור ניל, כשבלקברן רוברס הציעה לליברפול הצעה נגדית להחליפו תמורת מגינה של ליברפול, סטפן וורנוק, אך ליברפול סירבה.
בינואר 2007 סירב ניל להצעתה של ליברפול, והעדיף על פניה הצעה מקבוצת וסטהאם יונייטד, ואז עבר לווסטהאם יונייטד תמורת סכום משוער של כ-1.5 מיליון ליש"ט.
הופעת הבכורה שלו במועדון הייתה בפברואר 2007 מול ווטפורד, ובאותו המשחק הוא נפצע בברכו.
ניל נבחר לראשונה לשמש כקפטן הקבוצה בחודש שלאחר מכן, בהפסד 4-3 לטוטנהאם הוטספר, ומונה לקפטן הקבוע של הקבוצה עם העברתו של נייג'ל ריאו-קוקר לאסטון וילה.
בסיום עונת 2008-2009 דחה ניל את הצעת ווסטהאם לחתום על חוזה חדש, והפך לשחקן חופשי.
ב-17 בספטמבר 2009 חתם על חוזה לעונה אחת בקבוצת אברטון.
והוצג לאוהדים במחצית המשחק נגד א.א.ק.
ב-13 בינואר 2010 חתם על חוזה לשנה וחצי עם קבוצת גלאטסראיי מהליגה הטורקית, שם שיתף פעולה עם חברו לנבחרת אוסטרליה הארי קיואל.
ניל ערך את הופעת הבכורה שלו בליגה הטורקית ב-24 בינואר 2010 בניצחון הביתי 1-0 מול גזיאנטפספור.
באוגגוסט 2011 חתם באל-ג'זירה מאיחוד האמירויות.
באוגוסט 2012 חתם באל-וואסל מאותה הליגה.
בפברואר 2013 חזר לאחר 20 שנה לאוסטרליה וחתם בסידני.
באוגגוסט 2013 עבר לאומה ארדג'ה היפנית.
בפברואר 2013 חזר לאגגליה וחתם בווטפורד מהצ'מפיונשיפ בה ערך הופעה אחת.
באוקטובר 1996 ערך ניל את הופעת הבכורה שלו בנבחרת אוסטרליה במשחק נגד ערב הסעודית בריאד והוא בן 18 ו-7 חודשים בלבד.
ניל השתתף גם באולימפיאדת סידני במסגרת הנבחרת עד גיל 23, ופתח בהרכב בכל ארבעת משחקיה של אוסטרליה במסגרת מונדיאל 2006.
ב-6 באוקטובר 2006 מונה לקפטן הנבחרת, ולמחרת שיחק את משחקו הראשון כקפטן במשחק נגד פרגוואי בבריזביין, שנגמר בתוצאה של תיקו 1-1. ובעקבות אי זימונו לסגל הנבחרת במונדיאל 2014 פרש מהנבחרת.
לוקאס דניאל טיל הוא שחקן קולנוע וטלוויזיה אמריקאי.
הוא ידוע בעיקר בשל תפקידו בתור אנגוס "מאק" מקגייוור (אנ') בסדרה "מקגייוור" (2016 - 2021) ברשת CBS, המבוססת על סדרת הטלוויזיה באותו השם משנות השמונים.
טיל נולד בבסיס הצבאי פורט הוד שבעיר קילין, טקסס שבארצות הברית.
אביו הוא קצין בדרגת לויטננט קולונל (מקביל לסא"ל).
בילה את מרבית ילדותו בעיר מריאטה שבג'ורג'יה.
בגיל קטן החליטה אמו לרשום אותו לשיעורי משחק, שם התגלה על ידי סוכן מקומי.
כשסיים להצטלם לסרט "האנה מונטנה: הסרט" חזר לעיר מגוריו כדי לסיים את לימודיו, ומיד לאחר מכן נסע ללוס אנג'לס כדי להתעסק באופן מלא בפיתוח קריירת משחק.
את התפקיד הראשון שלו קיבל טיל בגיל 13 בדרמה המשפחתית "הרפתקאותיה של אוסי נאש", אולם התגלה באופן רשמי כעבור שנה בסרט האימה "ברק משגע".
בגיל 15 הופיע בדרמה המוזיקלית "הולך בדרכי", שם שיחק בתור ג'ק קאש אחיו של זמר הקאנטרי ג'וני קאש (חואקין פיניקס).
לאחר מכן שיחק בתפקידים קטנים בסרטי האימה "ריקוד המתים", "הובא לקבורה" ו"הצד האחר" לצד ג'יימי אלכסנדר.
ושיחק בתפקידי אורח בסדרות הטלוויזיה: "האוס" ו"מדיום".
טיל פרץ לראשונה לתודעה בשנת 2009, בקומדיה המוזיקלית "האנה מונטנה: הסרט" בתפקיד טרוויס ברודי, חבר הילדות של האנה מונטנה (מיילי סיירוס).
באותה שנה השתתף בקליפ לשיר "You Belong with Me" של טיילור סוויפט בתור מושא אהבתה.
בשנת 2010 השתתף בקומדיית הריגול "מרגל במשרה חלקית" בתור המרגל הרוסי לארי לצד ג'קי צ'אן.
בשנת 2011 התפרסם טיל בסרט גיבורי העל "אקס-מן: ההתחלה" בתפקיד המוטנט האבוק ובהופעה קטנה יותר בסרט המלחמה הבדיוני" פלישה עולמית: הקרב על לוס אנג'לס".
בשנת 2014 שיחק בסרט המתח "קריסטי" לצד אשלי גרין, ושיחק בסרט ההמשך "אקס-מן: העתיד שהיה".
בשנת 2016 החל לשחק את התפקיד הראשי של אנגוס "מאק" מקגייוור (אנ') בסדרה "מקגייוור"; בשנת 2021 הסתיימה העונה החמישית והאחרונה.
ב-2016 הוא שיחק גם בסרט "משאית מפלצת" ובסרט האימה "החדר הנסתר" על פי תסריט של ונטוורת' מילר.
בשנת 2021 שיחק בסרט "Son of the South", שם גילם את בוב צלנר (אנ'), נכדו של חבר בקו קלוקס קלאן שמצטרף לתנועה זכויות האזרח בארצות הברית.
הסרט מבוסס על האוטוביוגרפיה של צלנר "The Wrong Side of Murder Creek".
+שנהסדרהתפקידהערות2006לא כמו כל אחד אחרקייל קניסרט טלוויזיה של LIfetime2008האוססימוןפרק: "Joy to the World Season 5"2009מדיוםאדם מנקוביץ'פרק: "Things to Do in Phoenix When You're Dead"Fear Clinicברט2 פרקים2010בלו מאונטיין סטייטמאט פרקרפרק: "The Legend of the Golden Arm"2014Comedy Bang!
Bang!גנבפרק: "Patton Oswalt Wears a Black Blazer & Dress Shoes"2016 - 2021מקגייווראנגוס "מאק" מקגייוור (אנ')תפקיד ראשי (5 עונות); 94 פרקים
גם מפיק (עונות 5-4); 27 פרקים2017Michael Jackson's Halloweenוינסנטדיבוב; ספיישל טלוויזיוני של CBS2022True War Stories: Mission Reportסטיבןפודקאסט; פרק: "The War Bride"2025המופקריםגארט ואן נאסתפקיד ראשי; 10 פרקיםTBAThe Spook Who Sat by the Doorגרהאםסדרת טלוויזיה עתידית של FX
לוקאס דמטריוס פפדמוס , הוא פוליטיקאי יווני שכיהן כראש ממשלת יוון מנובמבר 2011 ועד מאי 2012. בעבר גם כיהן כנגיד בנק יוון (1994–2002) וכסגן נשיא הבנק המרכזי האירופי (2002–2010).
מטרת ממשלת המעבר תהיה ליישם את צעדי הצנע עליהם הוסכם בפסגת האיחוד האירופי, ב-26 באוקטובר בקאן, ולאחר מכן תתקיימנה בחירות.
לוקאס למד ב-MIT שם סיים תואר ראשון בפיזיקה ב-1970, תואר שני בהנדסת חשמל ב-1972 ודוקטורט בכלכלה ב-1978.
פפדמוס פנה לקריירה אקדמית ולימד כלכלה באוניברסיטת קולומביה בשנים 1975–1984 ולאחר מכן באוניברסיטת אתונה בשנים 1988–1993. פפדמוס כיהן גם כפרופסור אורח למדיניות ציבורית בבית הספר קנדי לממשל שבאוניברסיטת הרווארד.
ב-1980 שימש ככלכלן בכיר בבנק הפדרלי המרכזי של בוסטון.
ב-1985 הצטרף לבנק יוון ככלכלן ראשי, ב-1993 קודם למשרת המשנה לנגיד, וב-1994 התמנה לנגיד.
במהלך כהונתו כנגיד הבנק היה מעורב פפדמוס במעבר של יוון מהדרכמה לאירו כמטבע הלאומי.
לאחר שעזב את בנק יוון התמנה פפדמוס ב-2002 לסגנו של ז'אן-קלוד טרישה בבנק המרכזי האירופי.
ב-2010 סיים למלא תפקיד זה והתמנה לתפקיד יועצו של יורגוס פפנדראו, ראש ממשלת יוון.
הוא חבר ועד השלישייה מאז 1998.
פפדמוס מכהן באקדמיה של אתונה שהיא האקדמיה הלאומית של יוון.
הוא פרסם מאמרים רבים בתחום התאוריה המקרו-כלכלית, מבנה ותפקוד השווקים הפיננסיים וניתוח מוניטרי, כמו גם בנושא הביצועים הכלכליים, היציבות הפיננסית והמדיניות הכלכלית של האיחוד האירופי.
כמו כן נשא דברים ביחס למשבר החוב של ממשלת יוון.
כמו כן עמד פפדמוס על חירותו לבחור את הצוות הבכיר שיעבוד איתו.
ב-10 בנובמבר יצאה הודעה רשמית מלשכת נשיא יוון קרולוס פפוליאס כי פפדמוס ימונה לראש ממשלת המעבר שתורכב בחלקה מטכנוקרטים ותכהן עד שתתקיימנה בחירות.
פפדמוס אמר עם מינויו כי יוון תישאר בגוש האירו ותיישם את תוכנית החילוץ שעליה הוסכם עם קרן החילוץ האירופית.
בקבינט שלו ישנם שרים מהתנועה הסוציאליסטית הפאן-הלנית, ממפלגת הדמוקרטיה החדשה וממפלגת הימין הקיצונית, החזית האורתודוקסית העממית.
זאת הפעם הראשונה שמפלגה מהימין הקיצוני הצטרפה לממשלת יוון, מאז נפילת החונטה הצבאית ב-1974.
ב-25 במאי 2017 נפצע מפיצוץ שאירע ברכבו במרכז אתונה.
פפדמוס נשוי לסאנה אינגרם, הולנדית במוצאה, למעלה מ-30 שנה.
לוקאס פילם היא חברה אמריקאית להפקת סרטי קולנוע וסדרות טלוויזיה, החברה ממוקמת בסן פרנסיסקו, קליפורניה.
החברה ידועה בשל זיכיון מלחמת הכוכבים ואינדיאנה ג'ונס ובהובלה ופיתוח של אפקטים מיוחדים, קול והנפשה ממוחשבת.
לוקאס פילם נוסדה על ידי ג'ורג' לוקאס בשנת 1971, בעיר סן רפאל שבקליפורניה בארצות הברית.
מרבית פעילות החברה עברה לסן פרנסיסקו בשנת 2005. חברת וולט דיסני רכשה את לוקאס פילם בשנת 2012 בהערכת שווי של 4.06 מיליארד דולר ומאז היא האחראית על הזיכיונות והפצתם.
Lucasfilm Animation Singapore (נסגרה בסוף 2023) – חטיבת האנימציה בסניגפור
Lucas Licensing – רישוי ומרצ'נדייז
+שנהסרטבימוי1973אמריקן גרפיטיג'ורג' לוקאס1977מלחמת הכוכבים1979עוד אמריקן גרפיטיביל נ.
לוקאס פציני לייבה (פורטוגזית: Lucas Pezzini-Leiva; נולד ב-9 בינואר 1987 בדוראדוס), הידוע בכינוי לוקאס, הוא כדורגלן עבר ברזילאי המזוהה עם הקבוצות ליברפול ולאציו בהן שיחק.
לוקאס החל את הקריירה ב-2005 כקשר התקפי וזכה בליגת המשנה הברזילאית.
שנה שלאחר מכן זכה עם המועדון באליפות מחוז ריו דה ז'ניירו.
באותה השנה, הפך לשחקן הצעיר ביותר אי פעם שזוכה בתואר כדורגלן השנה בליגת העל הברזילאית, על ידי מגזין פלאסר המקומי.
לאחר מכן, לוקאס זכה למחמאות רבות ממאמנים ושחקני כדורגל רבים, כגון זיקו, פלקאו, רומאריו, רוביניו, קאקה וקרלוס טבס.
יכולתו בעונת 2006/2007 הובילה להתעניינות רבה ממספר מועדונים מובילים באירופה, כולל הצעות מריאל מדריד, ברצלונה ואינטר.
ב-13 במאי 2007 הודיעה ליברפול על החתמתו של לוקאס.
ב-26 ביולי 2007 עבר רשמית לליברפול תמורת 5 מיליון יורו.
למחרת, ב-27 ביולי, ערך לוקאס את הופעת הבכורה במדי ליברפול נגד פורטסמות' כאשר החליף את מוחמד סיסוקו במחצית.
ב-27 בינואר 2008, הבקיע לוקאס את השער הראשון שלו במדי ליברפול לאחר שהבקיע מ-25 מטרים במשחק גביע ה-FA נגד FC Havant & Waterlooville.
לוקאס הפך לברזילאי הראשון שכובש במדי ליברפול.
ב-17 ביולי 2017, עבר לוקאס ללאציו תמורת 5 מיליון פאונד.
בעונתו הראשונה בלאציו, עונת 2017/2018, סיים את העונה עם 50 הופעות בכל המסגרות וזכה בתואר שחקן העונה של המועדון.
את הופעת הבכורה שלו בנבחרת ברזיל ערך לייבה ב-7 באוקטובר 2006 מול כוויית.
ברזיל ניצחה במשחק 4–0, אך הופעתו לא נחשבה כהופעה הראשונה מכיוון שהמשחק לא נחשב למשחק ידידות רשמי על ידי פיפ"א.
ב-22 באוגוסט 2007 נכנס כמחליף במשחק ידידות נגד אלג'יריה והייתה זו ההופעה הרשמית הראשונה שלו במדים הלאומיים.
לוקאס לייבה הגיע מגרמיו לליברפול כקשר התקפי מרכזי.
לעומת זאת, המאמן לשעבר של ליברפול, רפאל בניטס הורה ללייבה לשחק כקשר מרכזי, בעיקר בעקבות עזיבתו של צ'אבי אלונסו לריאל מדריד.
כאשר חאבייר מסצ'ראנו עבר לברצלונה, הפך לוקאס לשחק כקשר אחורי תחת רוי הודג'סון ולאחר מכן תחת קני דלגליש.
ב-14 במרץ 2011 נעשה לאב כאשר בנו, פדרו, נולד.
לוקאס הוא אחיינו של כדורגלן העבר הברזילאי לייביניה, והוא מחזיק גם בדרכון איטלקי.
בנוסף לפורטוגזית אותה הוא דובר כשפת אם, לוקאס דובר גם אנגלית, ספרדית ואיטלקית.
קופה אמריקה לנבחרות צעירות: 2007
כדורגלן השנה בליגה הברזילאית: 2006
נבחרת העונה בליגה הברזילאית: 2006
לוקאס רודריגס מורה דה סילבה (בפורטוגזית: Lucas Rodrigues Moura da Silva; נולד ב-13 באוגוסט 1992 בסאו פאולו) הוא כדורגלן ברזילאי, המשחק בעמדת קשר התקפי בסאו פאלו.
מורה החל לשחק כנער במועדון סאו פאולו.
בשנת 2010, כשהוא בן 17 בלבד, החל לשחק בקבוצה הבוגרת של המועדון.
כששיחק במדי הקבוצה הבוגרת זכה עמה בגביע סודאמריקנה (2012).
בשנת 2013 הצטרף לקבוצת פריז סן-ז'רמן, ששילמה עבורו 45 מיליון דולרים.
מורה זכה במדי פריז בארבע אליפויות וב-16 תארים בסך הכול.
ב-31 בינואר 2018 חתם מורה בטוטנהאם הוטספר מהפרמייר ליג לחמש שנים תמורת 25 מיליון ליש"ט.
ב-18 באוגוסט 2018 כבש מורה את שערו הראשון במדי טוטנהאם בניצחון 1–3 על פולהאם.
במחזור שלאחר מכן כבש צמד נגד מנצ'סטר יונייטד.
ב-13 באפריל 2019 כבש שלושער ראשון לזכות טוטנהאם באצטדיון החדש, בניצחון 0–4 על האדרספילד טאון.
ב-8 במאי 2019, כשטוטנהאם הייתה בפיגור 0–3 מול אייאקס בסיכום בתחילת המחצית השנייה, מורה כבש שלושער ששלח את טוטנהאם לגמר כל אנגלי מול ליברפול.
ב-2 באוגוסט 2023, עשור לאחר שעזב אותה, חזר מורה לסאו פאולו.
מורה נכלל בסגל נבחרת ברזיל משנת 2011. הוא גם שיחק במדי הנבחרת הצעירה, וזכה עמה במדליית כסף באולימפיאדת לונדון (2012).
נבחרת ברזיל בכדורגל עד גיל 20
אליפות אמריקה הדרומית לנוער: 2011
לוקאס פאצ'קו אפיני (בפורטוגזית: Lucas Pacheco Affini; נולד ב-1 במרץ 1990), הידוע כלוקאס סאשה, הוא כדורגלן ברזילאי המשחק בעמדת הקשר בקבוצת פורטלזה מליגת העל הברזילאית.
סאשה גדל במחלקת הנוער של קורינתיאנס.
לאחר שבקבוצת הנוער זכה בגביע 'סאו פאולו' לשחקנים עד גיל 21, את הקריירה המקצוענית שלו החל בקבוצת גרמיו בראורי, במדיה רשם 16 הופעות בסך הכל.
בינואר 2011 נבחן בווסטהאם יונייטד, אך לא הצליח להשיג רישיון עבודה, ובספטמבר עבר לשחק בקבוצת קטנזארו 1929 מליגה נמוכה באיטליה, על מנת לקבל דרכון מקומי שהעניק לו אזרחות איטלקית.
בשנת 2012 חזר לשחק בברזיל, בקבוצת סאו ז'וזה, שם רשם 10 הופעות בליגה המקומית של סאו פאולו.
לקראת עונת עבר סאשה לקבוצת צסק"א סופיה מליגת העל הבולגרית, במדיה כבש שער ליגה אחד ב-29 הופעות, וכן כבש את שער הניצחון מול לודוגורץ ראזגרד במסגרת הגביע הבולגרי.
בתום העונה נקלעה הקבוצה למשבר כלכלי, וסאשה הפך לשחקן חופשי.
לקראת עונת 2013/2014 הגיע סאשה לישראל, וחתם על חוזה לשנתיים בקבוצת הפועל תל אביב.
כבר במשחק הבכורה שלו כבש את השער הראשון לזכות הקבוצה בעונה זו, חמש דקות לאחר שריקת הפתיחה במשחק מול ברואה בבולגריה במסגרת מוקדמות הליגה האירופית, בדרך לניצחון 1-4. ב-24 בפברואר 2014 כבש סאשה את שער הבכורה שלו בליגת העל, בהפסד 3-1 למכבי חיפה.
לאחר מכן כבש מול מכבי חיפה גם בניצחון 4–0 וגם בתיקו 1–1, אז כבש את שער השוויון בדקה ה-90, ובסך הכל סיים את העונה בליגה עם ארבעה שערים ושני בישולים.
בעונת 2014/2015 כבש שלושה שערי ליגה, ולאחר סיום חוזהו השתחרר מהמועדון לאחר שנתיים בהן שיחק בהפועל תל אביב.
ב-5 ביוני 2015 חזר סאשה לבולגריה וחתם בקבוצת לודוגורץ ראזגרד, עמה זכה בארבע אליפויות רצופות.
בעונת 2016/2017 גם העפיל עם הקבוצה לשלב הבתים של ליגת האלופות, והגיע עמה לגמר הגביע הבולגרי, ובעונת 2017/2018 העפיל עם הקבוצה לשלב 32 האחרונות בליגה האירופית, בו הודחה על ידי מילאן.
ב-5 ביולי 2018 זכה עם הקבוצה בסופר קאפ הבולגרי.
ב-10 ביולי 2019 חתם סאשה לשנתיים בקבוצת אריס סלוניקי מליגת העל היוונית.
ב-1 ביולי 2022 חזר לאחר עשר שנים לברזיל וחתם בפורטלזה.
לוקאס מתיאס ליכט (נולד ב-6 באפריל 1981) הוא כדורגלן עבר ארגנטינאי ממוצא יהודי ששיחק בעמדת המגן שמאלי.
ליכט התחיל את הקריירה שלו במחלקת הנוער של חימנסיה לה פלאטה ובשנת עלה לבוגרים.
בשנת , הבקיע את שער הבכורה שלו נגד אינדפנדיינטה.